กระทู้ถามที่ ๐๐๑ ร.

เรื่อง ปัญหาไฟฟ้าส่องสว่างชั่วคราวถนนกำแพงเพชร
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ตามรัฐมนตรีว่าการกระทรวงคมนาคม ดังต่อไปนี้
เนื่องจากถนนนำรถไฟฟ้าสายสีแดงกำแพงเพชร ๖ ที่วิ่งผ่าน ตั้งแต่หลักหมู่ จังหวัดปทุมธานี จนถึงเขตดอนเมือง กรุงเทพมหานคร ยาวจนถึงเขตหลักสี่ ไฟฟ้าส่องสว่างถูกคนร้ายตัดสายไฟไปขาย จนกระทบต่อการสัญจร อีกทั้งช่วงระยะเวลาเป็นหน้าฝน ทำให้ประชาชนเกิดอุบัติเหตุบ่อยครั้ง และการจัดจ้างผู้รับเหมาเดินไฟฟ้าใหม่ต้องรองบประมาณประจำปี ๒๕๖๗ จึงขอเรียนถามว่า

๑. ปัจจุบัน (ปี ๒๕๖๖) หน่วยงานในกำกับการรถไฟแห่งประเทศไทย มีงบประมาณจะซ่อมแซมไฟฟ้าส่องสว่างชั่วคราวเพียงพอหรือไม่ และหากแหล่งใด ของทราบรายละเอียด

๒. กระทรวงคมนาคม หรือหน่วยงานในกำกับ มีแผนงานจะแก้ไขไฟฟ้าส่องสว่างชั่วคราว เพื่อบรรเทาผลกระทบของพื้นที่น้องประชาชนที่สัญจรอย่างไร ของทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง
เอกราช อุดมอำนวย
สมาชิกสภาผู้แทนราษฎร พรรคก้าวไกล
กรุงเทพมหานคร

คำตอบกระทู้ถามที่ ๐๐๑ ร.

ของ นายเอกราช อุดมอำนวย สมาชิกสภาผู้แทนราษฎร พรรคก้าวไกล กรุงเทพมหานคร เรื่อง ปัญหาไฟฟ้าส่องสว่างชั่วคราวบนถนนกำแพงเพชร

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถาม เรื่อง ปัญหาไฟฟ้าส่องสว่างชั่วคราวบนถนนกำแพงเพชร ของท่านสมาชิกผู้ทรงเกียรติ ดังนี้

คำถามที่ ๑ ปัจจุบัน (ปี ๒๕๖๖) หน่วยงานในกำกับการรถไฟแห่งประเทศไทย มีงบประมาณ จะซ่อมแซมไฟฟ้าส่องสว่างชั่วคราวเพียงพอหรือไม่ และจากแหล่งใด ขอทราบรายละเอียด

คำตอบ

กระทรวงคมนาคม ขอเรียนชี้แจงว่า กระทรวงคมนาคมโดยกรมการขนส่งทางราง ในฐานะ หน่วยงานกำกับดูแลการขนส่งทางราง ได้ประสานการรถไฟแห่งประเทศไทยในประเด็นดังกล่าว ทราบว่า การรถไฟแห่งประเทศไทยไม่ได้นิ่งนอนใจกับปัญหาที่เกิดขึ้น โดยได้ใช้งบจำเป็นเร่งด่วน ปี ๒๕๖๖ ของการรถไฟแห่งประเทศไทยว่าจ้างการไฟฟ้านครหลวงเดินสายไฟและแก้ไขระบบไฟฟ้าแสงสว่าง ที่ดับบนถนนกำแพงเพชร 5 ช่วงสี่แยกเทอดดำริ - แยกวัดเสมียนนารี เพื่อให้ประชาชนได้รับความสะดวกปลอดภัยในการสัญจร โดยช่วงดังกล่าวได้ดำเนินการแล้วเสร็จในเดือนสิงหาคม ๒๕๖๖ สำหรับ การซ่อมแซมไฟฟ้าส่องสว่างถนนกำแพงเพชร 5 ตั้งแต่สถานีวัดเสมียนนารีตลอดเส้นทางรวมถึง เขตหลักสี่ และเขตดอนเมืองจนถึงรังสิตนั้น การรถไฟแห่งประเทศไทยอยู่ระหว่างดำเนินการเสนอขอ กงบประมาณรายจ่ายประจำปีงบประมาณ พ.ศ. ๒๕๖๗ เพื่อปรับปรุงซ่อมแซมไฟฟ้าส่องสว่าง หากได้รับการจัดสรรงบประมาณแล้ว การรถไฟแห่งประเทศไทยจะเร่งรัดดำเนินการในเรื่องดังกล่าว โดยเร็วต่อไป

คำถามที่ ๒ กระทรวงคมนาคม หรือหน่วยงานในกำกับ มีแผนงานจะแก้ไขไฟฟ้าส่องสว่าง ชั่วคราวเพื่อบรรเทาผลกระทบของพื้น้องประชาชนที่สัญจรอย่างไร จากทราบรายละเอียด

คำตอบ

กระทรวงคมนาคม จะนำความปลอดภัยของประชาชนที่สัญจรในบริเวณที่ไม่มีไฟฟ้า ส่องสว่าง โดยกระทรวงคมนาคมได้มอบหมายให้กรมการขนส่งทางราง ในฐานะหน่วยงานกำกับดูแล การขนส่งทางราง ได้ประสานการรถไฟแห่งประเทศไทยเพื่อแก้ไขปัญหาดังกล่าว และการรถไฟแห่งประเทศไทยอยู่ระหว่างการเสนอขอรับการจัดสรรงบประมาณรายจ่ายประจำปีงบประมาณ พ.ศ. ๒๕๖๗ ในกรณีดำเนินการซ่อมแซมระบบไฟฟ้าและส่องสว่างในช่วงหลักหก จะหวังปุทธานี้ เขตดอนเมือง จากถึงเขตหลักสี่ กรุงเทพมหานคร นอกจากนี้ การรถไฟแห่งประเทศไทยยังได้ดำเนินการ เสนอของบประมาณในส่วนงบประมาณจำเป็นเร่งด่วนเพื่อบรรเทาผลกระทบในส่วนพื้นที่ที่ยังไม่ดำเนินการ

ทั้งนี้ กรมการขนส่งทางรางจะเน้นย้ำให้การรถไฟแห่งประเทศไทยจัดเตรียมงบประมาณรองรับ
เพื่อแก้ปัญหาฉุดเฉินเพื่อบรรเทาความเดือดร้อนของประชาชน และเน้นย้ำมาตรการการป้องกัน
การถูกโจรกรรมสายไฟฯ ในโครงการรถไฟฟ้าชานเมืองสายสีแดง ดังนี้

๑. เพิ่มระบบบรักษาความปลอดภัยเส้นทางโครงการฯ โดยจัดชุดเจ้าหน้าที่ออกลาดตระเวน
และสุ่มตรวจในพื้นที่เสี่ยงตลอด ๒๔ ชั่วโมง

๒. กำจัดวัชพืชตลอดแนวรางให้โล่ง เพื่อสอดส่องดูแลความปลอดภัยป้องกันการก่อเหตุ

๓. เสริมแนวรั้วป้องกันเพิ่มเติม รวมทั้งติดตั้งไฟฟ้าส่องสว่างพลังงานแสงอาทิตย์และ
กล้องวงจรปิดเพิ่มเติมในจุดเสี่ยง

๔. ใช้วิธีมวลชนสัมพันธ์ขอความร่วมมือกับชุมชนโดยรอบทางรถไฟให้ช่วยเป็นหูเป็นตา
สอดส่องดูแลความเรียบร้อย หากพบเห็นพฤติกรรมน่าสงสัย สามารถแจ้งได้ที่ศูนย์บริการลูกค้าสัมพันธ์
โทร. ๑๖๙๐ ตลอด ๒๔ ชั่วโมง หรือสถานีรถไฟ/รถไฟฟ้าที่อยู่ใกล้เคียง

สำหรับการแก้ปัญหาระยะยาว การรถไฟแห่งประเทศไทยมีแผนจะโอนภารกิจบำรุงรักษาไฟฟ้า
ส่องสว่างบนถนนกำแพงเพชร ให้กรุงเทพมหานครเป็นผู้ดูแลรักษาต่อไป โดยคาดว่าจะใช้เวลา ๙๐ -
๑๕๐ วัน นับตั้งแต่การรถไฟแห่งประเทศไทยมีหนังสือแจ้งถึงกรุงเทพมหานครเป็นต้นไป

กระทรวงคมนาคมมีนโยบายในการดำเนินงานด้านคมนาคมทั้งทางราง ทางบก ทางน้ำ
และทางอากาศ เพื่อตอบสนองต่อความสุขของประชาชนในทุกมิติ มุ่งเน้นความมีประสิทธิภาพ
ความปลอดภัย และความเป็นมิตรต่อสิ่งแวดล้อม การเพิ่มประสิทธิภาพในการเดินทางและอำนวยความสะดวก
ความปลอดภัยให้กับผู้เดินทาง กระทรวงคมนาคมจะได้กำชับให้หน่วยงานที่เกี่ยวข้องตระหนักถึง
มาตรฐานความปลอดภัยของผู้เดินทางเป็นหลักให้ได้รับความสะดวกและปลอดภัยต่อไป